S-706/2013

Mál þetta, sem var dómtekið 4. september síðastliðinn, er höfðað með ákæru útgefinni af Lögreglustjóranum á Suðurnesjum 22. júlí 2013 á hendur V-kk-þgf V-kk-þgf, kennitala ......., Hafnarbraut 11, Kópavogi fyrir eftirtalin brot:

„I. Umferðarlagabrot, með því að hafa að kvöldi mánudagsins 1. apríl 2013, ekið bifreiðinni NO-571 sviptur ökuréttindum og undir áhrifum ávana- og fíkniefna sem bönnuð eru á íslensku yfirráðasvæði (í blóði ákærða mældist 335 ng/ml af amfetamíni) og því verið óhæfur til að stjórna ökutækinu örugglega suður Heiðargarð. Telst þessi háttsemi ákærða varða við 1., sbr. 2. mgr. 45. gr. a., og 1. mgr. 48. gr., allt samanber 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

II. Umferðarlagabrot, með því að hafa að miðvikudaginn 3. apríl 2013, ekið bifreiðinni NO-571 sviptur ökuréttindum og undir áhrifum ávana- og fíkniefna sem bönnuð eru á íslensku yfirráðasvæði (í blóði ákærða mældist 210 ng/ml af amfetamíni) og því verið óhæfur til að stjórna ökutækinu örugglega suður Reykjanesbraut og inn á Grænásveg, uns lögregla stöðvaði akstur ákærða við Bogabraut nr. 950 í Reykjanesbæ. Telst þessi háttsemi ákærða varða við 1., sbr. 2. mgr. 45. gr. a., og 1. mgr. 48. gr., allt samanber 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

III. a. Umferðarlagabrot, með því að hafa fimmtudaginn 9. maí 2013, ekið bifreiðinni NO-571 sviptur ökuréttindum og undir áhrifum ávana- og fíkniefna sem bönnuð eru á íslensku yfirráðasvæði (í blóði ákærða mældist 410 ng/ml af amfetamíni) og því verið óhæfur til að stjórna ökutækinu örugglega suður Reykjanesbraut uns lögregla stöðvaði akstur ákærða við Grænás í Reykjanesbæ.

III. b. Vopnalagabrot, með því að hafa haft í vörslum sínum heimatilbúna járnkylfu, sem lögregla fann við leit í bifreiðinni NO-571, á lögreglustöðinni við Hringbraut 130 í Reykjanesbæ.

Framangreind háttsemi ákærða (a. og b. liðir) telst varða við 1., sbr. 2. mgr. 45. gr. a, og 1. mgr. 48. gr., allt samanber 1. mgr. 100. gr. umferðarlaga nr. 50/1987, sbr. 5. gr. laga nr. 66/2006, og við c. lið 1. mgr. 30. gr., sbr. 1. mgr. 36. gr. vopnalaga nr. 16/1998.

IV. Umferðarlagabrot, með því að hafa að kvöldi þriðjudagsins 28. maí 2013, ekið bifreiðinni NO-571 sviptur ökuréttindum og undir áhrifum ávana- og fíkniefna sem bönnuð eru á íslensku yfirráðasvæði (í blóði ákærða mældist 615 ng/ml af amfetamíni) og því verið óhæfur til að stjórna ökutækinu örugglega suður Reykjanesbraut uns lögregla stöðvaði akstur ákærða við gatnamót Grindavíkurvegar við Vogastapa í Vatnsleysustrandarhreppi. Telst þessi háttsemi ákærða varða við 1., sbr. 2. mgr. 45. gr. a., og 1. mgr. 48. gr., allt samanber 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.“

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að ákærði verði dæmdur til sviptingar ökuréttar samkvæmt 101. og 102. gr. umferðarlaga nr. 50/1987, sbr. 25. gr. laga nr. 44/1993 og 5. gr. laga nr. 66/2006. Jafnframt er þess krafist að ákærða verði gert að sæta upptöku á framagreindri kylfu, samkvæmt 1. mgr. 37. gr. laga nr. 16/1998 og 1. mgr. 69. gr. almennra hegningarlaga nr. 19/1940.

Mál númer S-754/2013, sem höfðað var á hendur ákærða með ákæru útgefinni af Lögreglustjóranum á Suðurnesjum 29. ágúst 2013, var einnig tekið fyrir og sameinað þessu máli, sbr. heimild í 1. mgr. 169. gr. laga nr. 88/2008 um meðferð sakamála. Er málið höfðað á hendur ákærða fyrir brot gegn umferðarlögum „með því að hafa, aðfaranótt fimmtudagsins 1. ágúst 2013, ekið bifreiðinni NO-571 sviptur ökuréttindum og undir áhrifum ávana- og fíkniefna sem bönnuð eru á íslensku yfirráðasvæði (í blóði ákærða mældist 790 ng/ml af amfetamíni og 40 ng/ml af metamfetamíni) og því verið óhæfur til að stjórna ökutækinu örugglega suður Reykjanesbraut uns lögregla stöðvaði akstur ákærða við Grænásbraut, Reykjanesbæ. Telst þessi háttsemi ákærða varða við 1., sbr. 2. mgr. 45. gr. a., og 1. mgr. 48. gr., allt samanber 1. mgr. 100. gr. umferðarlaga nr. 50/1987, sbr. 5. gr. laga nr. 66/2006. Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að ákærði verði dæmdur til sviptingar ökuréttar samkvæmt 101. og 102. gr. umferðarlaga nr. 50/1987, sbr. 25. gr. laga nr. 44/1993 og 5. gr. laga nr. 66/2006.

Ákærði viðurkenndi þá háttsemi sem honum er gefin að sök í framangreindum ákæruskjölum. Krefst ákærði vægustu refsingar sem lög leyfa. Verjandi ákærða gerir kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur greiðlega játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæruskjölum.

Við ákvörðun refsingar ákærða ber að líta til þess að ákærði játaði brot sín greiðlega fyrir dómi. Samkvæmt sakavottorði ákærða hefur honum níu sinnum verið gerð refsing frá árinu 2004. Þau brot sem hafa áhrif við ákvörðun refsingar nú er dómur frá 9. febrúar 2006, en þá var ákærði dæmdur í tveggja ára fangelsi fyrir brot gegn 173a gr. almennra hegningarlaga. Þann 3. júlí 2008 gekkst ákærði undir viðurlagaákvörðun fyrir brot gegn 1. sbr. 2. mgr. 45. gr. a umferðarlaga og var sviptur ökurétti í tólf mánuði frá 3. júlí 2008. Þann 17. desember 2009 var ákærði dæmdur í tveggja ára fangelsi fyrir brot gegn 173. gr. a almennra hegningarlaga og 2., sbr. 5., gr. laga um ávana- og fíkniefni. Þann 9. júlí 2010 var ákærði dæmdur í þriggja mánaða fangelsi fyrir brot gegn lögum um ávana- og fíkniefni og 1. og 2. mgr. 45. gr. a umferðarlaga auk 2. mgr. 37. gr. umferðarlaga og var sviptur ökurétti ævilangt frá 12. ágúst 2010 og 20. október 2011 var ákærði dæmdur í eins mánaðar fangelsi fyrir brot gegn lögum um ávana- og fíkniefni, svo og vopnalagabrot. Ákærði fékk reynslulausn á dómi frá 9. febrúar 2006 á 240 dögum 13. júlí 2007 í tvö ár. Ákærði rauf þá reynslulausn 27. mars 2008 og lauk afplánun 22. nóvember 2008. Ákærði fékk aftur reynslulausn 28. desember 2011 í tvö ár á eftirstöðvum refsingar, 280 dögum. Dómar frá 9. júlí 2010 og 20. október 2011 eru hegningarauki við fyrri dóm. Þá var ákærði dæmdur 1. mars 2013 í 18 mánaða fangelsi fyrir brot gegn 1., sbr. 3. mgr. 37. gr. og 1., sbr. 2. mgr. 45. gr. a og 1. mgr. 48. gr. og 1. mgr. 5. gr. og 1. mgr. 10. gr. umferðarlaga nr. 50/1987 og lögum um ávana- og fíkniefni nr. 65/1974 og var sviptur ökurétti ævilangt. Með þeim brotum sem ákærði var þá sakfelldur fyrir rauf hann reynslulausn sem honum var veitt 28. desember 2011 á eftirstöðvum refsingar, 280 dögum. Var reynslulausnin dæmd upp.

Ákærði hefur með brotum sínum nú verið sakfelldur fyrir að aka fimm sinnum sviptur ökurétti frá 1. apríl til og með 1. ágúst 2013. Þá hefur ákærði verið sakfelldur fyrir fimm brot gegn 45. gr. a umferðarlaga nr. 50/1987 með umtalsvert magn fíkniefna í blóði. Um er að ræða ítrekanir þar sem ákærði hefur áður verið sakfelldur fyrir fíkniefnaakstur. Þá er ákærði sakfelldur fyrir vopnalagabrot fyrir að hafa járnkylfu í vörslum sínum. Ákærði á sér ekki málsbætur. Með vísan til 72. gr. laga nr. 19/1940 og dómaframkvæmdar er refsing ákærða ákveðin fangelsi í sex mánuði.

Ákærði var með dómi Héraðsdóms Reykjaness 1. mars 2013 sviptur ökurétti ævilangt. Með dómi þessum er áréttað að ævilöng ökuréttarsvipting ákærða skuli haldast.

Upptæk er gerð til ríkissjóðs járnkylfa sem lögregla lagði hald á við rannsókn á máli með lögreglunúmerinu 008-2013-6008 samkvæmt 1. mgr. 37. gr. laga nr. 16/1998, sbr. 1. mgr. 69. gr. almennra hegningarlaga nr. 19/1940.

Með vísan til 1. mgr. 218. gr. laga nr. 88/2008 um meðferð sakamála ber að dæma ákærða til að greiða þann sakarkostnað sem hlaust af málunum, það er 687.978 krónur samkvæmt yfirlitum dagsettum 7., 23. og 29. maí og 27. ágúst 2013. Þá verður ákærði dæmdur til að greiða málsvarnarþóknun skipaðs verjanda síns, S-kk-ef K-kk-ef K-kk-ef héraðsdómslögmanns, sem þykir hæfilega ákveðin 119.225 krónur að virðisaukaskatti meðtöldum.

Af hálfu ákæruvaldsins flutti málið Ó-kk-nf Á-kk-nf H-kk-nf fulltrúi.

Dóm þennan kveður upp J-kk-nf H-kk-nf héraðsdómari.

D ó m s o r ð:

Ákærði, V-kk-nf V-kk-nf, sæti fangelsi í sex mánuði.

Ákærði er sviptur ökurétti ævilangt.

Upptæk er gerð til ríkissjóðs járnkylfa sem lögregla lagði hald á við rannsókn máls númer 008-2013-6008.

Ákærði greiði í sakarkostnað 807.203 krónur, þar með talda málsvarnarþóknun skipaðs verjanda síns, S-kk-ef K-kk-ef K-kk-ef héraðsdómslögmanns, 119.225 krónur að meðtöldum virðisaukaskatti.

J-kk-nf H-kk-nf